Nazri Adlani

Ahmad Nazri Adlani (1 Mèi 1938 – 6 Mèi 2024) panèka militèr, politisi, dhosèn, bân ulama Indonèsia sè ampon nengghu' jabadhân mènangka Bâkkèl Katowa MPR RI ḍâri Fraksi Utusan Golongan sajjhek taon 1999 kantos 2004. Mènangka ulama, abâ'na ampon èparcajhâ nengghu' jabadhân Katowa Majelis Ulama Indonesia (MUI) pas saterrossa ḍhaḍḍhi Bâkkèl Katowa Dèwan Penasihat MUI. Abâ'na èparcajâ jhughân mènangka Katowa Omom Lembaga Persahabatan Ormas Islam (LPOI). Neng taon 2000, abâ'na èpèlè ḍhaḍḍhi Katowa Omom Al Ittihadiyah bân nengghu' jabadhân ghânèka kantos taon 2010. Mènangka akademisi, abâ'na ampon nengghu' jabadhân Rèktor neng IAIN Somattra Ḍâjâ, Mèdan. Salaèn ghânèka, abâ'na ampon ḍhâḍḍhi Katowa Dèwan Pengawas Syariah neng Bank Tabungan Negara

 Kaoḍi'ân 

 Kaoḍi'ân asalla bân pânḍhiḍhigân 
Ahmad Nazri Adlani èlahèraghi è Ujung Gading, Pasaman Bârâ’, Somattra Bârâ’ è tangghâl 1 Mèi 1938 mènangka pottrana Syekh Haji Mohammad Adlani, sè maddhek Ponddhuk Pesantrèn Adlaniyah bân Nursyakiah. Abâ'na lulus pânḍhiḍhighân SR Ujung Gading (1951), SMP Ujung Gading (1954), bân Aliyah Pesantrèn Adlaniyah (1957). Abâ'na ollè gellâr Sarjana Ngode ḍâri Fakultas Syari'ah Universitas Islam Somattra Ḍâjâ è taon 1963 bân Sarjana Lengkap ḍâri Institut Agama Islam Negeri Syarif Hidayatullah Jakarta è taon 1968. Abâ'na perna tugâs ajhâr ḍâ’ Universitas Al-Azhar Mesir ḍâri taon 1970 kantos 1971.

 Sombher